Íþróttabandalag Akureyrar og Frístundaráð Akureyrar bjóða bæjarbúum til athafnar í Hofi miðvikudaginn 24. janúar þar sem lýst verður kjöri íþróttamanns Akureyrar . Íþróttafólk ársins hjá aðildafélögum ÍBA verður heiðrað . Forsvarsmenn íþróttafélaga fá afhenta styrki vegna Íslandsmeistara - og landsliðsfólks og heiðursviðurkenningar Frístundaráðs verða veittar . Samkomunni lýkur með því að lýst verður kjöri Íþróttamanns Akureyrar árið 2017 . Húsið verður opnað kl. 17 , athöfnin hefst kl. 17:30 . Andrea varð í sumar Íslandsmeistari í holukeppni í flokki 15 - 16 ára telpna , og Íslandsmeistari með sveit GA í 2. deild kvenna . Andrea var einnig í stúlknalandsliðinu í golfi og spilaði á EM í Finnlandi fyrir Íslands hönd í flokki 18 ára og yngri og var valin af landsliðsþjálfurum GSÍ til að taka þátt í European Young Masters . Hún er einnig í landsliðshóp GSÍ fyrir árið 2018 . Þrátt fyrir ungan aldur hefur Andrea náð ótrúlega góðum árangri og unnið til margra verðlauna . Jón Gunnar vann sinn flokk í Meistaramóti GA og varð í sumar Íslandsmeistari eldri kylfinga í flokki 50 ára og eldri . Jón Gunnar spilaði frábært golf í sumar sem skilaði honum sigri á sínum heimavelli . Hann hefur einnig keppt fyrir hönd GA í flokki eldri kylfinga á Íslandsmóti golfklúbba og nú á haustmánuðum tók Jón þátt í móti í Noregi fyrir Íslands hönd með landsliði 50 ára og eldri kylfinga .